6.39. Επεξεργαστής μεταδεδομένων
| 6. Το μενού «Εικόνα» |

### 6.39. Επεξεργαστής μεταδεδομένων

Το πρόγραμμα επεξεργασίας μεταδεδομένων σάς επιτρέπει να επεξεργάζεστε τις πιο συνηθισμένες ετικέτες μεταδεδομένων XMP. Οι ετικέτες που έχουν αντίστοιχη ετικέτα IPTC συγχρονίζονται κατά την εγγραφή των μεταδεδομένων. Κατά το άνοιγμα του επεξεργαστή, ελέγχονται επίσης τα μεταδεδομένα IPTC. Όταν είναι διαθέσιμο μόνο το IPTC, οι τιμές αυτών των ετικετών χρησιμοποιούνται για τη συμπλήρωση των πεδίων μεταδεδομένων XMP. Εάν είναι διαθέσιμα και τα δύο, αλλά διαφορετικά, στις περισσότερες περιπτώσεις συνδέονται.

Αυτήν τη στιγμή δεν είναι δυνατή η επεξεργασία μεταδεδομένων Exif.

Όταν ολοκληρώσετε την επεξεργασία των μεταδεδομένων, πατήστε το πλήκτρο Εγγραφή μεταδεδομένων για να ενημερώσετε τα μεταδεδομένα στην εικόνα, ή χρησιμοποιήστε Ακύρωση εάν δεν θέλετε οι αλλαγές σας να προστεθούν στην εικόνα. Το Εγγραφή μεταδεδομένων δεν αποθηκεύει τα μεταδεδομένα σε αρχείο. Κάντε το με τον συνηθισμένο τρόπο αποθηκεύοντας ή εξάγοντας την εικόνα σας.

Το πρόγραμμα επεξεργασίας μεταδεδομένων αποτελείται αυτήν τη στιγμή από τις ακόλουθες καρτέλες: Περιγραφή, IPTC, Επέκταση IPTC, Κατηγορίες, GPS και DICOM. Θα τα εξηγήσουμε λεπτομερέστερα παρακάτω. Στο κάτω μέρος του προγράμματος επεξεργασίας υπάρχει επίσης ένα αναπτυσσόμενο πλήκτρο Επιλογή:, όπου μπορείτε να επιλέξετε Εισαγωγή μεταδεδομένων, ή Εξαγωγή μεταδεδομένων.

Σχήμα 16.87. Ο διάλογος «Επεξεργαστής μεταδεδομένων»

#### 6.39.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού μέσα από Εικόνα → Μεταδεδομένα → Επεξεργασία μεταδεδομένων.

#### 6.39.2. Γενικές εκτιμήσεις κατά την προσθήκη μεταδεδομένων σε μια εικόνα

Η προσθήκη μεταδεδομένων σε μια εικόνα είναι ένας καλός τρόπος για να δώσετε στους άλλους ορισμένες γενικές πληροφορίες σχετικά με την εικόνα σας, όπως μια περιγραφή για το τι είναι η εικόνα, πού τραβήχτηκε εάν πρόκειται για φωτογραφία, τον δημιουργό και πιο συγκεκριμένες πληροφορίες πνευματικών δικαιωμάτων.

Είναι καλό να συνειδητοποιήσετε ότι ορισμένα είδη πληροφοριών μπορούν επίσης να χρησιμοποιηθούν για την αποκάλυψη προσωπικών πληροφοριών για εσάς ή άλλους στην εικόνα. Πρέπει να αποφασίσετε μόνοι σας για το τι σας αρέσει να μοιράζεστε με άλλους.

Πιο συγκεκριμένα πράγματα όπως μια τοποθεσία GPS, το όνομά σας, μια διεύθυνση ή αναγνωρίσιμα άτομα ή κτίρια σε μια εικόνα μπορούν να χρησιμοποιηθούν για τη δικιά σας ταυτοποίηση ή άλλων.

#### 6.39.3. Περιγραφή

Η καρτέλα Περιγραφή σάς επιτρέπει να επεξεργαστείτε μεταδεδομένα που σχετίζονται με γενικές πληροφορίες σχετικά με την εικόνα, όπως ο δημιουργός της εικόνας, μια περιγραφή της εικόνας, πνευματικά δικαιώματα κ.λπ.

Τίτλος εγγράφου

  Το πεδίο Τίτλος εγγράφου χρησιμοποιείται για να δώσετε ένα σύντομο όνομα που αποτελείται από κείμενο ή/και αριθμούς για να αναφέρετε την εικόνα σας.

Δημιουργός

  Το πεδίο Δημιουργός χρησιμοποιείται για να δηλώσει ποιος δημιούργησε την εικόνα. Εδώ μπορούν να εισαχθούν πολλά ονόματα, ένα ανά γραμμή.

Τίτλος δημιουργού

  Το πεδίο Τίτλος δημιουργού χρησιμοποιείται για να πει τον τίτλο εργασίας του δημιουργού της εικόνας. Αυτό γενικά θα είναι χρήσιμο μόνο εάν δημιουργήσατε αυτήν την εικόνα ως μέρος της δουλειάς σας.

Περιγραφή

  Το πεδίο Περιγραφή χρησιμοποιείται για να δώσετε μια εκτενέστερη περιγραφή της εικόνας σας. Μερικές φορές χρησιμοποιείται επίσης για να προσθέσετε πληροφορίες σχετικά με τα πνευματικά δικαιώματα.

Συντάκτης περιγραφής

  Το πεδίο Συντάκτης περιγραφής (Description Writer) χρησιμοποιείται για την αναγνώριση του ατόμου που έγραψε ή επεξεργάστηκε τα μεταδεδομένα περιγραφής. Μπορούν να εισαχθούν πολλά ονόματα, διαχωρισμένα με κόμμα.

Βαθμολόγηση

  Το πεδίο Αξιολόγηση χρησιμοποιείται για να δώσετε μια βαθμολογία ποιότητας σε αυτήν την εικόνα. Ο αναπτυσσόμενος κατάλογος σάς επιτρέπει να επιλέξετε μια τιμή από το 1 έως το 5 ή να την αφήσετε χωρίς βαθμολογία.

Λέξεις-κλειδιά

  Το πεδίο Λέξεις-κλειδιά σας επιτρέπει να προσθέσετε λέξεις-κλειδιά στην εικόνα. Οι λέξεις-κλειδιά είναι λέξεις ή προτάσεις που περιγράφουν την εικόνα σας. Μπορούν να προστεθούν πολλές λέξεις-κλειδιά. Κάθε λέξη-κλειδί πρέπει να εισάγεται σε δική της γραμμή.

Κατάσταση πνευματικών δικαιωμάτων

  Το πεδίο Κατάσταση πνευματικών δικαιωμάτων χρησιμοποιείται για να δηλώσει τι είδους πνευματικά δικαιώματα έχει η εικόνα. Μπορείτε να επιλέξετε ανάμεσα σε Άγνωστο (προεπιλογή), Με πνευματικά δικαιώματα (κάποιος κατέχει ή διεκδικεί τα πνευματικά δικαιώματα για αυτή την εικόνα), ή Δημόσιος τομέας (τα δικαιώματα αυτής της εικόνας έχουν περάσει στο Δημόσιο τομέα).

Σημείωση πνευματικών δικαιωμάτων

  Το πεδίο Σημείωση πνευματικών δικαιωμάτων σας επιτρέπει να γράψετε ένα κείμενο που να προσδιορίζει τα δικαιώματα πνευματικής ιδιοκτησίας που συνδέονται με αυτήν την εικόνα.

Διεύθυνση URL πνευματικών δικαιωμάτων

  Το πεδίο Διεύθυνση URL πνευματικών δικαιωμάτων μπορεί να χρησιμοποιηθεί για να κατευθύνει τους θεατές αυτής της εικόνας σε έναν διαδικτυακό ιστότοπο, όπου μπορείτε να βρείτε περισσότερες λεπτομέρειες σχετικά με τα πνευματικά δικαιώματα σε αυτήν την εικόνα.

#### 6.39.4. IPTC

Σχήμα 16.88. Καρτέλα IPTC

Η καρτέλα IPTC σάς επιτρέπει να επεξεργαστείτε πιο λεπτομερείς πληροφορίες δημιουργού, τοποθεσίας και πιστώσεων, με βάση τα μεταδεδομένα IPTC. Όπως εξηγήθηκε παραπάνω, πρέπει να αποφασίσετε ποιες πληροφορίες θέλετε να μοιραστείτε.

Πληροφορίες επικοινωνίας

  Αυτά τα πεδία χρησιμεύουν ως στοιχεία επικοινωνίας για το άτομο ή τον οργανισμό στον οποίο ανήκει η εικόνα.

  Διεύθυνση

    Αυτό το πεδίο χρησιμοποιείται για την εισαγωγή της διεύθυνσης.

  Πόλη

    Αυτό το πεδίο χρησιμοποιείται για την εισαγωγή της πόλης.

  Πολιτεία / Επαρχία

    Αυτό το πεδίο χρησιμοποιείται για την εισαγωγή της πολιτείας ή της επαρχίας.

  Ταχυδρομικός κώδικας

    Αυτό το πεδίο χρησιμοποιείται για την εισαγωγή του ταχυδρομικού κώδικα.

  Χώρα

    Αυτό το πεδίο χρησιμοποιείται για να εισάγετε τη χώρα.

  Τηλέφωνα

    Αυτό το πεδίο χρησιμοποιείται για να εισάγετε τους αριθμούς τηλεφώνου.

  Ηλεκτρονικά ταχυδρομεία

    Αυτό το πεδίο χρησιμοποιείται για την εισαγωγή των διευθύνσεων ηλ. ταχυδρομείου.

  Ιστότοποι

    Αυτό το πεδίο χρησιμοποιείται για την εισαγωγή των ιστοτόπων.

Ημερομηνία δημιουργίας

  Αυτό το πεδίο χρησιμοποιείται για την εισαγωγή της ημερομηνίας και προαιρετικά της ώρας δημιουργίας αυτής της εικόνας. Αυτό δεν είναι απαραίτητα το ίδιο με την ημερομηνία και την ώρα λήψης μιας φωτογραφίας.

  Το πλήκτρο δίπλα σε αυτό το πεδίο σας επιτρέπει να επιλέξετε μια ημερομηνία. Ωστόσο, αυτό δεν σας επιτρέπει να επιλέξετε μια ώρα. Θα πρέπει να την εισαγάγετε χειροκίνητα.

Πνευματικό είδος

  Περιγράφει τη φύση, το πνευματικό, καλλιτεχνικό ή δημοσιογραφικό χαρακτηριστικό μιας εικόνας.

Κωδικός σκηνής IPTC

  Περιγράφει τη σκηνή μιας εικόνας. Καθορίζει έναν ή περισσότερους όρους από το IPTC "Scene-News Codes". Κάθε κωδικός σκηνής πρέπει να βρίσκεται σε ξεχωριστή γραμμή και να αποτελείται από μια συμβολοσειρά 6 ψηφίων.

Πληροφορίες τοποθεσίας εικόνας

  Τα πεδία αυτά χρησιμεύουν για τον προσδιορισμό της θέσης της εικόνας. Όλα τα πεδία αυτής της ενότητας θεωρούνται κληροδοτημένα, που σημαίνει ότι συνήθως δεν τα χρησιμοποιείτε για να προσθέσετε νέες πληροφορίες.

  Συνιστούμε να χρησιμοποιείτε παρόμοια πεδία με το όνομα στην καρτέλα Επέκταση IPTC για καλύτερη συμβατότητα με άλλες εφαρμογές που χρησιμοποιούν μεταδεδομένα.

  Υποτόπος

    Αυτό το πεδίο χρησιμοποιείται για την εισαγωγή της τοποθεσίας που φαίνεται στην εικόνα.

  Πόλη

    Αυτό το πεδίο χρησιμοποιείται για την εισαγωγή της πόλης.

  Πολιτεία / Επαρχία

    Αυτό το πεδίο χρησιμοποιείται για την εισαγωγή της πολιτείας ή της επαρχίας.

  Χώρα

    Αυτό το πεδίο χρησιμοποιείται για την εισαγωγή του ονόματος της χώρας.

  Κωδικός ISO της χώρας

    Αυτό το πεδίο χρησιμοποιείται για την εισαγωγή του κωδικού ISO μιας χώρας.

Προτεραιότητα

  Ένα πεδίο που αρχικά ορίστηκε από το Photoshop και σήμερα θεωρείται παρωχημένο και ως επί το πλείστον παραλείπεται.

Επικεφαλίδα

  Μια σύντομη περίληψη της λεζάντας. Σύμφωνα με το IPTC, η Επικεφαλίδα δεν είναι ίδια με τον Τίτλο του εγγράφου.

Κωδικός θέματος IPTC

  Καθορίζει ένα ή περισσότερα θέματα από τους IPTC Subject-NewsCodes για την κατηγοριοποίηση της εικόνας. Κάθε θέμα αντιπροσωπεύεται ως μια συμβολοσειρά 8 ψηφίων. Κάθε θέμα πρέπει να είναι σε ξεχωριστή γραμμή. Αυτό το πεδίο θεωρείται επίσης παρωχημένο και χρησιμοποιείται σπάνια.

Αναγνωριστικό εργασίας

  Ένα πεδίο που χρησιμοποιείται για τον προσδιορισμό της εργασίας στην οποία ανήκει αυτή η εικόνα σε ένα επιχειρηματικό περιβάλλον.

Οδηγίες

  Ένα πεδίο με οδηγίες από τον δημιουργό της εικόνας προς τον δέκτη.

Γραμμή ευσήμων

  Ένα πεδίο που καθορίζει σε ποιον αποδίδονται εύσημα όταν χρησιμοποιείτε αυτήν την εικόνα.

Πηγή

  Ένα πεδίο που καθορίζει το όνομα ενός ατόμου ή ενός μέρους που είχε ρόλο στην αλυσίδα εφοδιασμού περιεχομένου για τη δημιουργία της εικόνας. Αυτός μπορεί να είναι κάποιος άλλος εκτός από τον δημιουργό.

Όροι Χρήσης

  Ένα πεδίο που καθορίζει την άδεια χρήσης αυτής της εικόνας.

#### 6.39.5. Επέκταση IPTC

Σχήμα 16.89. Καρτέλα επέκτασης IPTC

Η Επέκταση IPTC είναι μια επέκταση της αρχικής προδιαγραφής μεταδεδομένων IPTC που επιτρέπει πιο λεπτομερείς πληροφορίες. Στις περισσότερες περιπτώσεις, συνιστάται να εισάγετε τις πληροφορίες σας εδώ αντί για παρόμοια πεδία στην καρτέλα IPTC.

Πολλά από τα πεδία μεταδεδομένων εδώ στοχεύουν ειδικά σε περιπτώσεις επαγγελματικής χρήσης σε οργανισμούς. Δεν χρειάζεται να συμπληρώσετε όλα τα πεδία. Μπορείτε να περιοριστείτε σε ό,τι είναι σχετικό για εσάς.

Εμφανιζόμενο πρόσωπο

  Αυτό το πεδίο μπορεί να χρησιμοποιηθεί για τον κατάλογο των ονομάτων των προσώπων σε μια εικόνα. Κάθε όνομα πρέπει να αναγράφεται σε ξεχωριστή γραμμή.

Πληροφορίες σχετικά με την τοποθεσία που δημιουργήθηκε η εικόνα
  Υποτόπος

    Αυτό το πεδίο χρησιμοποιείται για την εισαγωγή της τοποθεσίας.

  Πόλη

    Αυτό το πεδίο χρησιμοποιείται για την εισαγωγή της πόλης.

  Πολιτεία / Επαρχία

    Αυτό το πεδίο χρησιμοποιείται για την εισαγωγή της πολιτείας ή της επαρχίας.

  Χώρα

    Αυτό το πεδίο χρησιμοποιείται για την εισαγωγή του ονόματος της χώρας.

  Κωδικός ISO της χώρας

    Αυτό το πεδίο χρησιμοποιείται για την εισαγωγή του κωδικού ISO μιας χώρας.

  Περιοχή του κόσμου

    Αυτό το πεδίο χρησιμοποιείται για την εισαγωγή του ονόματος της περιοχής του κόσμου.

Επεξεργασία πληροφοριών μεταδεδομένων σε πίνακες

  Χρησιμοποιούμε πίνακες για την εμφάνιση και την επεξεργασία ορισμένων τύπων μεταδεδομένων. Αυτή είναι μια σύντομη επισκόπηση του τρόπου επεξεργασίας δεδομένων σε έναν πίνακα.

  Σε έναν πίνακα, κάθε γραμμή παραθέτει πληροφορίες για ένα συγκεκριμένο γεγονός ή συμβάν, όπου κάθε στήλη αφορά ένα συγκεκριμένο μέρος των πληροφοριών αυτών. Μπορούν να προστεθούν πολλαπλές γραμμές όταν χρειάζεται.

  Κάτω από κάθε πίνακα βλέπετε δύο πλήκτρα, ένα με ένα σύμβολο συν, για να προσθέσετε μια νέα γραμμή, και ένα άλλο με ένα σύμβολο μείον, για να αφαιρέσετε μια υπάρχουσα γραμμή.

  Για να επεξεργαστείτε τα μεταδεδομένα σε μια από τις στήλες, επιλέξτε πρώτα την αντίστοιχη γραμμή πατώντας πάνω της. Στη συνέχεια, διπλοπατήστε στη στήλη που θέλετε να επεξεργαστείτε. Θα δείτε έναν δρομέα επεξεργασίας στο συγκεκριμένο πεδίο που θα σας επιτρέψει να προσθέσετε και να αλλάξετε το κείμενο στο συγκεκριμένο πεδίο.

  Εάν κάνετε κάποιο λάθος κατά την επεξεργασία, μπορείτε να χρησιμοποιήσετε το πλήκτρο Esc για να ακυρώσετε τις αλλαγές σας. Εάν είστε ικανοποιημένοι με το κείμενό σας, χρησιμοποιήστε το Enter ή πατήστε κάπου αλλού μέσα στον πίνακα για να οριστικοποιήσετε την αλλαγή. Εάν πατήσετε εκτός του πίνακα, οι αλλαγές ακυρώνονται.

Εμφανιζόμενη τοποθεσία

  Αυτός ο πίνακας σας επιτρέπει να καθορίσετε μία ή περισσότερες θέσεις που εμφανίζονται στην εικόνα σας. Οι στήλες χρησιμοποιούν τα ίδια βασικά δεδομένα με εκείνα για την τοποθεσία που δημιουργήθηκε και εμφανίζεται στο επάνω μέρος αυτής της καρτέλας.

Επιλεγμένος οργανισμός

  Αυτός ο πίνακας σάς επιτρέπει να καθορίσετε ένα ή περισσότερα ονόματα οργανισμών που εμφανίζονται στην εικόνα σας, ένα ανά σειρά.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

Κωδικός οργανισμού

  Αυτός ο πίνακας σάς επιτρέπει να καθορίσετε έναν ή περισσότερους κωδικούς οργανισμού που σχετίζονται με τους οργανισμούς που εμφανίζονται στην εικόνα σας, έναν ανά σειρά.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

Συμβάν

  Αυτό το πεδίο σάς επιτρέπει να εισαγάγετε το όνομα ή την περιγραφή του συμβάντος στο οποίο τραβήχτηκε αυτή η εικόνα.

Έργο τέχνης ή αντικείμενο

  Αυτός ο πίνακας σάς επιτρέπει να καθορίσετε ένα ή περισσότερα έργα τέχνης ή αντικείμενα που εμφανίζονται στην εικόνα σας, ένα ανά σειρά.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

  Οι ακόλουθοι τύποι μεταδεδομένων μπορούν να εισαχθούν στις αντίστοιχες στήλες.

  Τίτλος

    Ο τίτλος του έργου τέχνης ή του αντικειμένου.

  Ημερομηνία δημιουργίας

    Η ημερομηνία και προαιρετικά η ώρα που δημιουργήθηκε το έργο τέχνης ή το αντικείμενο.

  Δημιουργός

    Το όνομα του καλλιτέχνη που δημιούργησε το έργο τέχνης ή το αντικείμενο.

  Πηγή

    Ο οργανισμός που καταχωρεί το έργο τέχνης ή το αντικείμενο στην εικόνα για σκοπούς απογραφής.

  Αναγνωριστικό αποθέματος πηγής

    Η αναγνώριση αποθέματος που εκδόθηκε από τον οργανισμό προέλευσης για το έργο τέχνης ή το αντικείμενο στην εικόνα.

  Σημείωση πνευματικών δικαιωμάτων

    Η σημείωση πνευματικών δικαιωμάτων για τη διεκδίκηση της πνευματικής ιδιοκτησίας για το έργο τέχνης ή ένα αντικείμενο στην εικόνα.

Πρόσθετες πληροφορίες μοντέλου

  Πληροφορίες σχετικά με τα μοντέλα στην εικόνα.

Ηλικία μοντέλου

  Καταγραφή των ηλικιών των μοντέλων που εμφανίζονται στην εικόνα, μία ανά γραμμή.

Αποκάλυψη ηλικίας ανηλίκου μοντέλου

  Η ηλικία του νεότερου μοντέλου που απεικονίζεται στην εικόνα, τη στιγμή που τραβήχτηκε η φωτογραφία. Επιλέξτε μία από τις επιλογές από τον αναπτυσσόμενο κατάλογο.

Κατάσταση έκδοσης μοντέλου

  Εισαγάγετε πληροφορίες σχετικά με τις εκδόσεις μοντέλων που επιτρέπουν τη χρήση. Επιλέξτε μία από τις επιλογές από τον αναπτυσσόμενο κατάλογο.

Αναγνωριστικό έκδοσης μοντέλου

  Αυτός ο πίνακας σάς επιτρέπει να καθορίσετε ένα ή περισσότερα αναγνωριστικά έκδοσης μοντέλου που προσδιορίζουν έγγραφα έκδοσης μοντέλων των μοντέλων που εμφανίζονται στην εικόνα σας, ένα ανά σειρά.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

Όνομα του προμηθευτή της εικόνας

  Το όνομα του προμηθευτή της εικόνας, ο οποίος δεν είναι απαραίτητα ο ιδιοκτήτης ή ο δημιουργός.

Αναγνωριστικό του προμηθευτή της εικόνας

  Το αναγνωριστικό που προσδιορίζει τον προμηθευτή της εικόνας.

Αναγνωριστικό της εικόνας του προμηθευτή

  Το αναγνωριστικό με το οποίο ο προμηθευτής προσδιορίζει την εικόνα.

Εγγραφή μητρώου

  Αυτός ο πίνακας σάς επιτρέπει να καθορίσετε ένα αναγνωριστικό οργανισμού μητρώου και ένα αναγνωριστικό στοιχείου για την εγγραφή οποιασδήποτε εγγραφής αυτής της εικόνας σε ένα μητρώο.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

Μέγιστο διαθέσιμο πλάτος

  Το μέγιστο πλάτος σε εικονοστοιχεία της αρχικής φωτογραφίας από την οποία έχει προέλθει αυτή η εικόνα.

Μέγιστο διαθέσιμο ύψος

  Το μέγιστο ύψος σε εικονοστοιχεία της αρχικής φωτογραφίας από την οποία έχει προέλθει αυτή η εικόνα.

Τύπος ψηφιακής πηγής

  Ο τύπος της πηγής αυτής της ψηφιακής εικόνας. Επιλέξτε μία από τις τιμές από τον αναπτυσσόμενο κατάλογο. Αυτό παραθέτει τις τιμές από το επίσημο λεξιλόγιο τύπου ψηφιακής πηγής NewsCodes.

Δημιουργός της εικόνας

  Αυτός ο πίνακας σάς επιτρέπει να εισάγετε τα ονόματα και προαιρετικά τα αναγνωριστικά των δημιουργών της εικόνας, ένας δημιουργός ανά γραμμή.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

Κάτοχος πνευματικών δικαιωμάτων

  Αυτός ο πίνακας σάς επιτρέπει να εισάγετε τα ονόματα και τα προαιρετικά τα αναγνωριστικά των κατόχων πνευματικών δικαιωμάτων της εικόνας, ένα ανά γραμμή.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

Δικαιοπάροχος

  Αυτός ο πίνακας σάς επιτρέπει να καθορίσετε λεπτομέρειες σχετικά με τα άτομα ή τους οργανισμούς με τους οποίους μπορείτε να επικοινωνήσετε για την απόκτηση άδειας χρήσης αυτής της εικόνας, ένα ανά σειρά.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

  Οι ακόλουθοι τύποι μεταδεδομένων μπορούν να εισαχθούν στις αντίστοιχες στήλες.

  Όνομα

    Το όνομα ενός δικαιοπάροχου.

  Αναγνωριστικό

    Το αναγνωριστικό με το οποίο μπορεί να αναγνωριστεί ο δικαιοπάροχος.

  Αριθμός τηλεφώνου 1

    Ο αριθμός τηλεφώνου στον οποίο μπορείτε να επικοινωνήσετε με τον δικαιοπάροχο.

  Τύπος τηλεφώνου 1

    Ο τύπος του αριθμού τηλεφώνου μπορεί να επιλεγεί από έναν αναπτυσσόμενο κατάλογο.

  Αριθμός τηλεφώνου 2

    Ο αριθμός τηλεφώνου στον οποίο μπορείτε να επικοινωνήσετε με τον δικαιοπάροχο.

  Τύπος τηλεφώνου 2

    Ο τύπος του αριθμού τηλεφώνου μπορεί να επιλεγεί από έναν αναπτυσσόμενο κατάλογο.

  Διεύθυνση ηλ. ταχυδρομείου

    Η διεύθυνση ηλ. ταχυδρομείου στην οποία μπορεί να επικοινωνήσει κανείς με τον δικαιοπάροχο.

  Διεύθυνση ιστού

    Ο ιστότοπος στον οποίο μπορείτε να επικοινωνήσετε με τον δικαιοπάροχο.

Κατάσταση αποδέσμευσης ιδιοκτησίας

  Εισαγάγετε πληροφορίες σχετικά με τις εκδόσεις ιδιοκτησίας, που επιτρέπουν τη χρήση των ιδιοτήτων που εμφανίζονται στην εικόνα. Επιλέξτε μία από τις επιλογές από τον αναπτυσσόμενο κατάλογο.

Αναγνωριστικό αποδέσμευσης ιδιοκτησίας

  Αυτός ο πίνακας σάς επιτρέπει να καθορίσετε ένα ή περισσότερα αναγνωριστικά απελευθέρωσης ιδιοκτησίας που προσδιορίζουν έγγραφα απελευθέρωσης ιδιοκτησίας των ιδιοτήτων που εμφανίζονται στην εικόνα σας, ένα ανά σειρά.

  Για πληροφορίες σχετικά με την επεξεργασία μεταδεδομένων σε έναν πίνακα, ανατρέξτε εδώ.

#### 6.39.6. Κατηγορίες

Σχήμα 16.90. Καρτέλα Κατηγοριών

Η καρτέλα Κατηγορίες σάς επιτρέπει να επεξεργάζεστε μεταδεδομένα που υποδεικνύουν σε ποιες κατηγορίες ανήκει μια εικόνα.

Κατηγορία

  Η κατηγορία στην οποία ανήκει αυτή η εικόνα, συνήθως ένας κωδικός τριών γραμμάτων.

  Αυτό είναι ένα παρωχημένο πεδίο και γενικά δεν πρέπει να χρησιμοποιείται για την προσθήκη νέων πληροφοριών. Χρησιμοποιήστε τον Κωδικό θέματος IPTC στην καρτέλα IPTC.

Συμπληρωματική κατηγορία

  Η συμπληρωματική κατηγορία στην οποία ανήκει αυτή η εικόνα, που αποτελείται από κείμενο ελεύθερης μορφής. Αυτό είναι ένα παρωχημένο πεδίο και γενικά δεν πρέπει να χρησιμοποιείται για την προσθήκη νέων πληροφοριών.

#### 6.39.7. GPS

Σχήμα 16.91. Καρτέλα GPS

Η καρτέλα GPS σάς επιτρέπει να επεξεργάζεστε μεταδεδομένα που σχετίζονται με πληροφορίες GPS, τις πληροφορίες που σας δείχνουν σε ποια ακριβώς τοποθεσία τραβήχτηκε η εικόνα.

Γεωγραφικό μήκος

  Το τμήμα του γεωγραφικού μήκους των πληροφοριών θέσης GPS. Σημειώστε ότι αυτό θα είναι έγκυρο και θα αποθηκευτεί μόνο όταν έχει οριστεί και η αναφορά γεωγραφικού μήκους και όχι Άγνωστο.

  Αυτές οι πληροφορίες είναι συνήθως ήδη ρυθμισμένες κατά τη λήψη μιας εικόνας με ψηφιακή φωτογραφική μηχανή.

  Οι έγκυρες τιμές αποτελούνται από 1, 2 ή 3 αριθμούς που καθορίζουν τις μοίρες, τα λεπτά και τα δευτερόλεπτα του γεωγραφικού μήκους.

  Δείτε τα ακόλουθα παραδείγματα: `10deg 15' 20"`, ή `10\u00b0 15' 20"`. ή `10:15:20.45`, ή `10 15 20`, ή `10 15.30`, ή `10.45`.

Αναφορά γεωγραφικού μήκους

  Το τμήμα αναφοράς γεωγραφικού μήκους των πληροφοριών τοποθεσίας GPS. Αυτό απαιτείται για να ρυθμιστεί ένα έγκυρο γεωγραφικό μήκος. Επιλέξτε είτε Ανατολικά, είτε Δυτικά από τον αναπτυσσόμενο κατάλογο.

Γεωγραφικό πλάτος

  Το τμήμα του γεωγραφικού πλάτους των πληροφοριών τοποθεσίας GPS. Σημειώστε ότι αυτό θα είναι έγκυρο και θα αποθηκευτεί μόνο όταν έχει οριστεί και η Αναφορά γεωγραφικού πλάτους και όχι Άγνωστο. Δείτε το γεωγραφικό μήκος για πληροφορίες σχετικά με τον τρόπο εισαγωγής αυτών των πληροφοριών.

  Αυτές οι πληροφορίες είναι συνήθως ήδη ρυθμισμένες κατά τη λήψη μιας εικόνας με ψηφιακή φωτογραφική μηχανή.

Αναφορά γεωγραφικού πλάτους

  Το τμήμα αναφοράς γεωγραφικού πλάτους των πληροφοριών τοποθεσίας GPS. Αυτό απαιτείται για να ρυθμιστεί ένα έγκυρο γεωγραφικό πλάτος. Επιλέξτε είτε Βόρεια είτε Νότια από τον αναπτυσσόμενο κατάλογο.

Υψόμετρο

  Το τμήμα υψομέτρου των πληροφοριών τοποθεσίας GPS, που είναι το ύψος πάνω ή κάτω από την επιφάνεια της θάλασσας. Σημειώστε ότι αυτό θα είναι έγκυρο και θα αποθηκευτεί μόνο όταν έχει οριστεί και η αναφορά υψομέτρου και όχι Άγνωστο. Το πλήκτρο στα δεξιά αυτού του πεδίου σάς επιτρέπει να επιλέξετε εάν το υψόμετρο καθορίζεται σε μέτρα (m) ή πόδια (ft). Μια έγκυρη τιμή αποτελείται από έναν αριθμό, π.χ. 100 ή 12.24.

  Αυτές οι πληροφορίες μερικές φορές έχουν ήδη οριστεί κατά τη λήψη μιας εικόνας με ψηφιακή φωτογραφική μηχανή.

Αναφορά υψόμετρου

  Το τμήμα αναφοράς υψομέτρου των πληροφοριών θέσης GPS. Απαιτείται για να οριστεί έγκυρο υψόμετρο. Επιλέξτε από τον πτυσσόμενο κατάλογο είτε Πάνω από το επίπεδο της θάλασσας, είτε Κάτω από το επίπεδο της θάλασσας.

#### 6.39.8. DICOM

Σχήμα 16.92. Καρτέλα DICOM

Η καρτέλα DICOM σας επιτρέπει να επεξεργαστείτε μεταδεδομένα που αφορούν τα λεγόμενα μεταδεδομένα DICOM. Πρόκειται για ιατρικές πληροφορίες, που συνήθως σχετίζονται με εικόνες ακτίνων Χ.

Οι περισσότερες εικόνες συνήθως δεν έχουν τέτοιου είδους πληροφορίες, αυτά τα πεδία είναι κενά τις περισσότερες φορές. Ακόμα και αν έχετε εικόνες που περιέχουν αυτές τις πληροφορίες, θα πρέπει να εξετάσετε το ενδεχόμενο να αφαιρέσετε τα περισσότερα, αν όχι όλα αυτά τα μεταδεδομένα, όταν σκοπεύετε να τα μοιραστείτε, καθώς μπορεί να πρόκειται για εξαιρετικά ευαίσθητες προσωπικές πληροφορίες υγείας.

Ασθενής

  Το όνομα του ασθενούς.

Αναγνωριστικό ασθενούς

  Το αναγνωριστικό του ασθενούς.

Ημερομηνία γέννησης

  Η ημερομηνία γέννησης του ασθενούς.

Φύλο ασθενούς

  Επιλέξτε το φύλο του ασθενούς από τον αναπτυσσόμενη κατάλογο.

Αναγνωριστικό εξέτασης

  Το αναγνωριστικό της εξέτασης που προσδιορίζει τη συγκεκριμένη εξέταση για την οποία χρησιμοποιήθηκε αυτή η εικόνα.

Παραπέμπων Ιατρός

  Ο ιατρός που παρέπεμψε τον ασθενή.

Ημερομηνία εξέτασης

  Η ημερομηνία που πραγματοποιήθηκε η εξέταση.

Περιγραφή εξέτασης

  Περιγραφή της εξέτασης που πραγματοποιήθηκε.

Αριθμός σειράς

  Ο αριθμός σειράς αυτής της εικόνας.

Τρόπος

  Η ημερομηνία που πραγματοποιήθηκε η εξέταση.

Ημερομηνία σειράς

  Ημερομηνία λήψης αυτής της σειράς εικόνων.

Περιγραφή της σειράς

  Περιγραφή αυτής της σειράς.

Ίδρυμα εξοπλισμού

  Το ίδρυμα που κατέχει τον εξοπλισμό.

Κατασκευαστής Εξοπλισμού

  Ο κατασκευαστής του εξοπλισμού.

#### 6.39.9. Εισαγωγή και εξαγωγή μεταδεδομένων

Το αναπτυσσόμενο πλήκτρο Επιλογή: στο κάτω μέρος του διαλόγου, είναι το σημείο όπου μπορείτε να επιλέξετε Εισαγωγή ή Εξαγωγή μεταδεδομένων. Ένας καλός τρόπος για να γεμίσετε τα μεταδεδομένα σας με προκαθορισμένες πληροφορίες, είναι να ανοίξετε μια νέα εικόνα χωρίς μεταδεδομένα και, στη συνέχεια, στο πρόγραμμα επεξεργασίας μεταδεδομένων να συμπληρώσετε όλα τα πεδία που σας ενδιαφέρουν. Στη συνέχεια, επιλέγετε Εξαγωγή μεταδεδομένων εδώ και τα αποθηκεύετε με ένα όνομα που μπορείτε να θυμάστε. Την επόμενη φορά που θα χρειαστεί να συμπληρώσετε τα στοιχεία σας, επιλέγετε Εισαγωγή μεταδεδομένων και, στη συνέχεια, επιλέξτε το αρχείο από το οποίο θα διαβάσετε αυτές τις πληροφορίες και όλα τα πεδία μεταδεδομένων θα αντικατασταθούν ή θα συμπληρωθούν με τις πληροφορίες που αποθηκεύσατε προηγουμένως.

6.38. Υπομενού «Μεταδεδομένα» |  | 6.40. Προβολέας μεταδεδομένων

Report a bug in GIMP Αναφορά σφάλματος τεκμηρίωσης