2.19. Κλείσιμο προβολής
| 2. Το μενού «Αρχείο» |

### 2.19. Κλείσιμο προβολής

Η εντολή Κλείσιμο προβολής κλείνει την ενεργή εικόνα. Απενεργοποιείται εάν δεν υπάρχει ανοικτή εικόνα.

Το κλείσιμο μιας εικόνας δεν μπορεί να αναιρεθεί: μόλις κλείσει, όλα έχουν φύγει, συμπεριλαμβανομένου του ιστορικού αναίρεσης. Εάν η εικόνα δεν είναι «καθαρή» — δηλαδή, εάν την έχετε αλλάξει από την τελευταία φορά που την αποθηκεύσατε — θα σας ζητηθεί να επιβεβαιώσετε ότι θέλετε πραγματικά να την κλείσετε.

| Σημείωση
Μια εικόνα επισημαίνεται ως καθαρή, μόνο όταν αποθηκεύεται ως αρχείο XCF. Η εξαγωγή σε διαφορετική μορφή εικόνας δεν επισημαίνει μια αλλαγμένη εικόνα ως καθαρή, καθώς δεν διατηρεί όλες τις πληροφορίες στην εικόνα.

#### 2.19.1. Ενεργοποίηση της εντολής

- Μπορείτε να προσπελάσετε αυτή την εντολή από το κύριο μενού μέσα από Αρχείο → Κλείσιμο προβολής,

- ή χρησιμοποιώντας τη συντόμευση πληκτρολογίου Ctrl+W.

- Για τα περισσότερα συστήματα στα οποία το τρέχει το GIMP, μπορείτε επίσης να το εκτελέσετε πατώντας ένα κουμπί «Κλείσιμο» κάπου στη γραμμή τίτλου του παραθύρου εικόνας. Η τοποθεσία και εμφάνιση αυτού του πλήκτρου προσδιορίζονται από το παραθυριακό σύστημα και τον διαχειριστή παραθύρου. Εάν δεν υπάρχει ανοικτή εικόνα, πατώντας σε αυτό το πλήκτρο κλείνει το GIMP.

2.18. Εμφάνιση στο διαχειριστή αρχείων |  | 2.20. Κλείσιμο όλων

Report a bug in GIMP Αναφορά σφάλματος τεκμηρίωσης